Uudistusta ehdotetaan sovellettavan 2.9.2024 alkaen. Jos henkilön työssäoloehto täyttyy työstä sunnuntaihin 1.9.2024 mennessä, sovelletaan nykyisiä säännöksiä työssäoloehdon täyttymisessä ja ansiopäivärahan laskennassa.
Jos työssäoloehto täyttyy 2.9.2024 jälkeen, sovelletaan uutta tuloperusteista työssäoloehtoa.
Siirtymävaiheessa on mahdollista laskea yhteen 1.9.2024 mennessä kertynyttä kalenteriviikkoperusteista työssäoloehtoa ja 2.9.2024 alkaen kertyvää kalenterikuukausiperusteista työssäoloehtoa. Ennen muutoksen soveltamisajankohtaa tehdystä työstä kertyneet työssäoloehtoviikot muunnetaan laskennallisesti työssäoloehtokuukausiksi siten, että 4 työssäoloehdon täyttävää kalenteriviikkoa olisi täysi työssäoloehtokuukausi ja 2 työssäoloehdon täyttävää kalenteriviikkoa puolikas työssäoloehtokuukausi.
Kaikissa kolmessa tilanteessa ansiopäivärahan uudelleen määrittelyssä sovelletaan nyt voimassa olevia säännöksiä. Jos palkansaaja on täyttänyt työssäoloehdon ennen enimmäisajan täyttymistä, uusi ansiopäiväraha on vähintään 80 prosenttia palkansaajalle aikaisemmin maksetusta ansiopäivärahasta. Vertailu tehdään täysimääräiseen kokonaan työttömän päivärahaan, mutta vertailtaviin päivärahoihin ei lueta lapsikorotuksia.